CENTEL โชว์งบ Q2 พลิกมีกำไร ลุ้นครึ่งปีหลังฟื้นตัวต่อรับ “ไฮซีซั่น”
CENTEL โชว์งบ Q2/65 พลิกมีกำไร ลุ้นครึ่งปีหลังฟื้นตัวต่อรับ "ไฮซีซั่น" คาดหนุนทั้งปีกำไรทะลุ 307 ล้านบาท โบรกเชียร์ซื้อเคาะเป้า 50 บาท
CENTEL โชว์งบ Q2/65 พลิกมีกำไร ลุ้นครึ่งปีหลังฟื้นตัวต่อรับ "ไฮซีซั่น" โบรกเชียร์ซื้อเคาะเป้า 50 บาท
16 ส.ค. 2565

บล.ดาโอ ระบุในบทวิเคราะห์วันนี้ (16 ส.ค.65) ว่า บริษัท โรงแรมเซ็นทรัลพลาซา จำกัด (มหาชน) หรือ CENTEL  (ซื้อ/เป้า 50.00 บาท) ยังคงคำแนะนำ “ซื้อ” CENTEL และราคาเป้าหมายปี 2565 ที่ 50.00 บาท โดย CENTEL ประกาศผลการดำเนินงานพลิกเป็นกำไรสุทธิในไตรมาส 2/2565 ที่ 22 ล้านบาท จากขาดทุนสุทธิในไตรมาส 2/2564 ที่ขาดทุน 606 พันล้านบาท และจากไตรมาส 1/2565 ที่ขาดทุน 44 ล้านบาท มากกว่าที่ตลาดคาดที่ขาดทุนสุทธิ 25 ล้านบาท แต่ต่ำกว่าที่คาดที่กำไรสุทธิ 40 ล้านบาท
โดยรายได้จากธุรกิจอาหารมากกว่าคาดจาก SSSG ที่ 19% เทียบช่วงเดียวกันของปีก่อนฟื้นตัวได้ดีมากจากไตรมาส 2/2564 ที่ทรงตัว และโรงแรม Rev Par เพิ่มขึ้นตามคาดอยู่ที่โต 474% เทียบช่วงเดียวกันของปีก่อน จากไตรมาส 1/2565 ที่โต 197% เทียบช่วงเดียวกันของปีก่อน แม้ว่าจะเป็นช่วง Low season ขณะที่มีผลประโยชน์ทางภาษีอยู่ที่ 12 ล้านบาท น้อยกว่าที่คาดที่ 50 ล้านบาท
ทั้งนี้ยังคงประมาณการกำไรสุทธิในปี 2565 อยู่ที่ 307 ล้านบาท ฟื้นตัวได้ดีจากปีก่อนที่ขาดทุนสุทธิที่ 1.7 พันล้านบาท ขณะที่คาดว่าผลการดำเนินงานในไตรมาส 3/2565 จะฟื้นตัวได้ดีเมื่อเทียบ เทียบช่วงเดียวกันของปีก่อน และไตรมาสก่อนหน้า ต่อเนื่องเพราะภาพรวมการท่องเที่ยวฟื้นตัวได้อย่างชัดเจน และไตรมาส 4/2565 จะเป็นจุดสูงสุดเพราะเข้าสู่ช่วง High season ของไทยและมัลดีฟส์ราคาหุ้นในช่วง 1 เดือนที่ผ่านมาปรับตัวเพิ่มขึ้น 3% เมื่อเทียบกับ SET จากการผ่อนคลายมาตรการท่องเที่ยวขณะที่ CENTEL ยังมี upside เพิ่มจากการเข้าบริหารโรงแรมให้ CPN จำนวน 37 โรงแรมภายใน 5 ปี